Vaskakas Bábszínház

A vaskakas legendája
2023-11-14 08:00 - 2132-05-18 17:00 UTC | Győr-Moson-Sopron
Bemutató: 2021. október 2. 16 óra
A Vaskakas Bábszínház előadása a török hódoltság idejére repít minket: a Győr városában élő magyarok Szinán pasa és a törökök elnyomását nyögik, de reménykednek benne, hogy egy napon véget ér a rabságuk, és rájuk köszönt a várva-várt szabadság és a béke. A Krammerhofer Szilvia és Farkas Zsuzsa könyvén alapuló produkció a török udvar szereplői mellett a magyar népi hiedelemvilág izgalmas karaktereit is felvonultatja a nézők előtt: megismerjük Ábrist, a varázsos garabonciást, Zselykét, a tündértanoncot, és természetesen felbukkan Bajusz Ferkó is, akiről kiderül, hogy egyszerű származása ellenére ő maga is varázsos képességek birtokosa.
Az előadás Győr várossá válásának 750., illetve a Vaskakas Bábszínház fennállásának 30. születésnapja alkalmából készült.
A Vaskakas Bábszínház 30. jubileumi programjai szakmai program megvalósítását 2021. évben a Magyar Művészeti Akadémia támogatta.
Támogatók: Győr Megyei Jogú Város Önkormányzata, Magyar Művészeti Akadémia, Nemzeti Kulturális Alap, Emberi Erőforrások Minisztériuma
Alkotók:
Krammerhofer Szilvia és Farkas Zsuzsa könyve alapján írta: Markó Róbert
Dramaturg: Nagy Orsolya
Díszlettervező: Árvai György (Jászai Mari-díjas)
Jelmeztervező: Szűcs Edit
Világítástervező: Szondi György
Zeneszerző: Ferenczi György (Máté Péter-díjas) és Heinczinger Mika
Zene: Első Pesti Rackák
Koreográfus: Kocsis Enikő (Harangozó Gyula-díjas) és Fitos Dezső (Harangozó Gyula-díjas, érdemes művész)
Tánckar: Fitos Dezső Társulat
Rendező: Markó Róbert
Szereplők:
Ábris, garabonciás diák: Horváth Márk m.v.
János, papucsvarró varga: Bede-Fazekas Csaba (Kossuth-díjas, érdemes és kiváló művész, a Halhatatlanok Társulatának Örökös Tagja) m.v.
Mária, János felesége, Szinán pasa szolgálója: Kocsis Rozi (Blattner Géza-díjas)
Ferenc, a fiuk: Vitányi-Juhász István
Zselyke, fiatal tündér: Nagy Petra
Szinán pasa, Győr várának kapitánya: Szukenyik Tamás
Első Hasszán, török katona: Szukenyik Tamás
Második Hasszán, török katona: Bora Levente
Katonák, tündérek, népség: Fitos Dezső Társulat
Tánckar: Alzetta Alexa, Bíró Éva, Gasztonyi Áron, Gazsi László, Gellén Péter, Gera Zoltán, Hanekám Luca, Heizer Barni, Kupec Zsolt, Mészáros Kinga, Mir Dávid, Molnár Bálint, Nagy Dorottya, Németh Antal, Németh Eszter, Németh Viktória, Simon Alexandra
